b'\n_START_ARTICLE_\nVarja Cvetko Ore\xc5\xa1nik\n_START_SECTION_\n\xc5\xbdivljenjepis\n_START_PARAGRAPH_\nDiplomirala je 1972 na Filozofski fakulteti v Ljubljani (A primerjalno jezikoslovje indoevropskih jezikov, B slovenski jezik s knji\xc5\xbeevnostjo). Doktorirala je 1979 (Baltoslovansko-indoiranski jezikovni odnosi v lu\xc4\x8di raziskav indoevropske arealne lingvistike). Od 1972 dela na Filozofski fakulteti v Ljubljani, Oddelek za primerjalno in splo\xc5\xa1no jezikoslovje (do 1974 sta\xc5\xbeist, nato do 1980 asistent, nato do 1985 docent, od 1985 izredni profesor za vzhodne indoevropske jezike). Izpopolnjevala se je na Univerzi na Dunaju (1973)._NEWLINE_Leta 1992 je bila izvoljena za redno profesorico za primerjalno jezikoslovje indoevropskih jezikov. V razredu za filolo\xc5\xa1ke in literarne vede SAZU je bila 1991 izvoljena za znanstveno sv\xc3\xa9tnico. Leta 1992 je bila imenovana za predstojnico In\xc5\xa1tituta za slovenski jezik Frana Ramov\xc5\xa1a ZRC SAZU in 1. 2. 1996 ponovno za \xc5\xa1tiri leta._NEWLINE_Z referati je sodelovala na mednarodnih simpozijih na Dunaju (1989, 1991), v Gradcu (1990) in Ljubljani (1998, 1990, 1991). Bila je na kraj\xc5\xa1ih \xc5\xa1tudijskih obiskih v tujini: na univerzi v Regensburgu (1987), Celovcu (1989) in na in\xc5\xa1titutu za nem\xc5\xa1ki jezik v Mannheimu (1995, 1996)._NEWLINE_Je \xc4\x8dlanica uredni\xc5\xa1kega odbora Slavisti\xc4\x8dne revije, Ljubljana, in mednarodnih dru\xc5\xa1tev Wiener Sprachgesellschaft in Indogermanische Gesellschaft.\n_START_SECTION_\nStrokovna podro\xc4\x8dja\n_START_PARAGRAPH_\nUkvarja se z indoevropskim primerjalnim jezikoslovjem s te\xc5\xbei\xc5\xa1\xc4\x8dem na stari indij\xc5\xa1\xc4\x8dini in slovanskih jezikih. Predava naslednje predmete: Histori\xc4\x8dna fonetika indoevropskih jezikov, Morfologija indoevropskih jezikov, Stara indij\xc5\xa1\xc4\x8dina.'